న్యూఢిల్లీ: భారతీయ సాఫ్ట్వేర్ కంపెనీలు హెచ్1బీ వీసాలపై ఉద్యోగులను అమెరికా పంపడం మానుకోవాలని ఇన్ఫోసిస్ సహవ్యవస్థాపకులు ఎన్ఆర్ నారాయణ మూర్తి అన్నారు. దాని బదులు అక్కడ స్థానికులతో నియామకాలు చేపట్టాలని పేర్కొన్నారు. విదేశీ ఉద్యోగులకు అడ్డుకట్ట వేసేందుకు డొనాల్డ్ ట్రంప్ ప్రభుత్వం తీసుకుంటున్న చర్యలపై ఆందోళన వ్యక్తమవుతున్న నేపథ్యంలోనే ఆయన ఈ వ్యాఖ్యలు చేశారు. విభిన్న సంస్కృతులను మిళితం చేయడం అంత సులభం కాదనీ...  భారతీయులు జీర్ణించుకోవడానికి ఇది కొంచెం కష్టమే అయినా ఈ నిర్ణయం తీసుకోక తప్పదని పేర్కొన్నారు. ‘‘భారత సాఫ్ట్వేర్ కంపెనీలు తప్పనిసరిగా అమెరికాలోని అమెరికన్లు, కెనడాలో కెనడియన్లు, బ్రిటన్లో బ్రిటీష్ వారిని ఇలా ఏదేశాల్లో వారిని అక్కడ ఉద్యోగులుగా నియమించుకోవాలి.  మన కంపెనీలు నిజమైన మల్టీ నేషనల్ కంపెనీలుగా రూపుదిద్దుకునేందుకు అదొక్కటే మార్గం. అందుకు మనం హెచ్1బీ వీసాలను ఉపయోగించుకుని పెద్ద ఎత్తున భారతీయులను సేవల కోసం విదేశాలకు పంపడం మానుకోవాలి’’ అని పేర్కొన్నారు. అక్కడ భారతీయ కంపెనీలకు విలువ పెరగాలంటే స్థానికంగా ఉన్న కాలేజీల నుంచే నియామకాలు చేపట్టి వారికి శిక్షణ ఇవ్వాలన్నారు. ఆయా దేశాల్లోని ప్రభుత్వాలు వలస విధానాలపై ట్రంప్ తరహా ఉత్తర్వులు తప్పనిసరి చేయకుండా నిలువరించేందుకు ఇదొక్కటే మార్గమని పేర్కొన్నారు.
newdhilly: bhaarateeya saftvare companylu hehch1bee veesaalapai udyogulanu america pampadam maanukovaalani infosis sahavyavasthaapakulu anr narayana muurti annaru. daani badulu akkada sthaanikulatho niyaamakaalu chepattalani perkonnaru. videshee udyogulaku addukatta vesenduku donald trump prabhutvam teesukuntunna charyalapai aandolana vyaktamavutunna nepathyamlone aayana ee vyaakhyalu chesaru. vibhinna samskrutulanu militam cheyadam anta sulabham kaadanii...  bhaaratheeyulu jeerninchukovadaaniki idhi konchem kashtame aina ee nirnayam teesukoka tappadani perkonnaru. ‘‘bhaarata saftvare companylu tappanisarigaa americaloni americanlu, kenadaalo kenadiyanlu, britonlo british vaarini ilaa edesallo vaarini akkada udyogulugaa niyaminchukovali.  mana companylu nijamaina multy neshanal companyluga roopudiddukunenduku adokkate maargam. anduku manam hehch1bee veesaalanu upayoginchukuni pedda ettuna bhaaratheeyulanu sevala kosam videsaalaku pampadam manukovali’’ ani perkonnaru. akkada bhaarateeya companylaku viluva peragalante sthaanikamgaa unna kaalejeela nunche niyaamakaalu chepatti vaariki sikshana ivvaalannaaru. aayaa deshaalloni prabhutvaalu valasa vidhaanaalapai trump taraha uttarvulu tappanisari cheyakunda niluvarinchenduku idokkate maargamani perkonnaru.